钦定古今图书集成/理学汇编/文学典/第120卷 > 《临海伏府君集序》前人
## 钦定古今图书集成/理学汇编/文学典/第120卷 > 《临海伏府君集序》前人

袁粲，领袖一时，仪形物右，声逾裴乐，誉出王刘。士有
怀道蕴义，望尘而趋者，或三年而未识，乍四旬而一
见。与君道合神遇，投分披衿，敷文研理，匪晨伊暮。至
于神经怪牒，绿笥丹筒，金版玉箱，锦文缇帙，并藏诸
灵府，秘在瑶台。而君莫不遍探冥赜，具阅𡱈检。常以
前贤往学，亟与圣违，贾马卢郑，非无纰越；荀郭何王，
弥多蹐谬。二义可辨，未值高卿之疑；九事非难，不逢
平叔之问。其诗赋铭诔，所作犹多。